
Esselamu alejkum.Neka Vam je hajrli ***[ramazan](https://pitajucene.com/search/ramaza/questions/ "Pretraži pitanja o ramazanu")***. Ja sam sa Kosova i želim Vas pitati da li se, kada klanjamo, umesto ***[dove](https://pitajucene.com/search/dove/questions/ "Pretraži pitanja o dove")*** Rabena atina može učiti druga ***[dova](https://pitajucene.com/search/dova/questions/ "Pretraži pitanja o dovama")*** npr 3 puta kulhuvala ili jarabi, jarabi , jarabi?  

I drugo pitanje da li će ***[abdest](https://pitajucene.com/search/Abdest/questions/ "Pretraži pitanja o abdestu")*** ili ***[post](https://pitajucene.com/search/post/questions/ "Pretraži pitanja o postu")*** piti pokvaren ako se pozdravimo poljupcem sa osobom kao ste je žena od amidže ili 2 koleno?  

Unapred zahvalan Alsen


* 
* 
* 
* 
* 
* 
* 

 
DA LI KVARI ABDEST I POST AKO SE POLJUBI ŽENA OD AMIDŽE

Alejkumusselam.


Pretpostavljam da pod učenjem “Rabenna atina fi dunja hasenne…” podrazumijevaš učenje ***[dove](https://pitajucene.com/search/dove/questions/ "Pretraži pitanja o dove")*** na Etehijatu, tj. na sjedenju nakon Etehijatu i Salevata. Na ovom mjestu u namazu klanjaču je propisano i najbolje da uči one dove koje su prenešene od Vjerovjesnika, sallallahu alejhi ve sellem, u vjerodostojnim hadisima. Te dove možeš naći u knjigama u kojima se opisuje detaljno način klanjanja a najbolje od tih knjiga su one koje se vraćaju na dokaze iz vjerodostojnog sunneta poput knjige ***[NAMAZ](https://pitajucene.com/search/Namaz/questions/ "Pretraži pitanja o namazu")*** U ISLAMU, SVOJSTVO NAMAZA ALLAHOVOG POSLANIKA,sallallahu alejhi ve sellem i druge. Ove knjige možeš naći i na internetu. A učiti suru Kulhuvallahu nije dozvoljeno na ovom mjestu jer ta sura nema ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")*** dove. Učenje ***[dova](https://pitajucene.com/search/dova/questions/ "Pretraži pitanja o dovama")*** koje nisu prenešene od Poslanika, sallallahu alejhi ve sellem, poput Ja Rabbi na ovom mjestu je preče ostaviti osim onome ko nije u stanju da nauči vjerodostojne dove.


Ljubljenje žene od amidže ili “drugo koljeno” ne kvari ***[abdest](https://pitajucene.com/search/Abdest/questions/ "Pretraži pitanja o abdestu")*** osim ako se pobudi strast koja uzrokuje izlazak mezja iz polnog organa, a takođe ne kvari ni ***[post](https://pitajucene.com/search/post/questions/ "Pretraži pitanja o postu")*** ni u kom slučaju. Međutim, samo ljubljenje žene od amidže ili “drugo koljeno” je ***[haram](https://pitajucene.com/search/haram/questions/ "Pretraži pitanja o haramu")*** i veliki grijeh. Onaj ko to radi treba se pokajati i prekinuti s tim. Jer muškarcu muslimanu nije dozvoljeno da dodirne a kamoli poljubi tijelo žene kojoj nije mahrem. A muškarac nije mahrem ženi od amidže ili ženama iz “drugog koljena”.


Musliman treba da se pridržava islamskog ahlaka gdje je relacija između muškarca i žene strogo regulisana, i ne smije staviti običaje i tradiciju nekog mjesta i porodice nad šerijatskim propisima. Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


